**POSLOVNIK**

**o delu redne skupščine OS Ljubljana (KLNB Slovenije) 16. marec 2024**

                                                                     1.

Redno skupščino OS Ljubljana sestavljajo člani in članice kluba, častni člani in vabljeni gostje

                                                                     2.

Skupščina je sklepčna, če je na njej navzočih najmanj tri desetine vseh članov območne skupine.

                                                                     3.

Skupščina je sklepčna, če je ob predvidenem začetku navzočih najmanj polovica vseh članov. Če ob predvidenem začetku Skupščina ni sklepčna, se začetek odloži za 30 (trideset) minut, nato je skupščina sklepčna, če je navzočih vsaj 3/10 (tri desetine) članov. Če Skupščina tudi tedaj ni sklepčna, se začetek ponovno odloži za 30 (trideset) minut, nakar je Skupščina sklepčna, če je navzočih vsaj 2/10 (dve desetini) članov.

                                                                     4.

Vsak član ima 1 glas. Skupščina razpravlja samo o točkah, ki so na dnevnem redu skupščine.

                                                                     5.

Skupščino vodi na začetku zasedanja izvoljeno predsedstvo, sestavljeno iz predsednika in dveh pomočnikov. Delovni organi skupščine, ki jih na začetku izvolijo člani so še: zapisnikar in dva overitelja zapisnika.

                                                                     6.

Na zasedanju skupščine lahko razpravljajo samo člani območne skupine Ljubljana.

                                                                     7.

Pravico odločanja in glasovanja imajo samo člani območne skupine Ljubljana.

                                                                     8.

Delovno predsedstvo lahko skrajša čas trajanja posamezne razprave, opozori in odvzame besedo razpravljalcu, ki se ne drži predmeta razprave, odreja odmor v času zasedanja skupščine in odloča o drugih ukrepih, ki so potrebni za uspešno delo skupščine.

                                                                     9.

Glasovanje in volitve na skupščini so javne, razen če je v posameznem primeru določeno drugače. Javno se glasuje z dvigom rok.

                                                                    10.

Poslovnik o delu redne Skupščine OS Ljubljana, sprejme skupščina z večino glasov navzočih članov območne skupine Ljubljana.

Rakek, 1. 3. 2024                                                             Predsednik OS LJ: Sandro Klemenc